2ನೇ ಮದುವೆಗೆ ರೆಡಿಯಾದ ತೆಲುಗು ನಟ ಮಂಚು ಮನೋಜ್?

ತೆಲುಗಿನ ಸಾಕಷ್ಟು ಸಿನಿಮಾಗಳ ಮೂಲಕ ಸಂಚಲನ ಮೂಡಿಸಿದ ಮಂಚು ಮನೋಜ್ (Actor Manchu Manoj) ಸಿಹಿ ಸುದ್ದಿ ಕೊಡಲು ರೆಡಿಯಾಗಿದ್ದಾರೆ. ಭೂಮಾ ಮೌನಿಕಾ ರೆಡ್ಡಿ (Bhuma Mounika Reddy) ಜೊತೆ ನಟ ಮಂಚು ಡೇಟಿಂಗ್ ಸುದ್ದಿ ಹರಿದಾಡುತ್ತಿರುವ ಬೆನ್ನಲ್ಲೇ ಗುಡ್ ನ್ಯೂಸ್ ಹೇಳಲು ಕಾತರದಿಂದ ಕಾಯುತ್ತಿದ್ದೆ ಎಂದು ನಟ ಕೂಡ ಸೋಷಿಯಲ್ ಮೀಡಿಯಾದಲ್ಲಿ ಪೋಸ್ಟ್ ಮಾಡಿದ್ದಾರೆ.

ಸಿನಿಮಾಗಿಂತ ನಟ ಮಂಚು ಮನೋಜ್ ಇತ್ತೀಚೆಗೆ 2ನೇ ಮದುವೆ ವಿಷ್ಯವಾಗಿ ಸಖತ್ ಸುದ್ದಿಯಲ್ಲಿದ್ದಾರೆ. ಸಾಕಷ್ಟು ಸಮಯದಿಂದ ಮಂಚು ಮತ್ತು ಭೂಮಾ ಡೇಟಿಂಗ್ ಮಾಡ್ತಿದ್ದಾರೆ ಎನ್ನಲಾಗುತ್ತಿದೆ. ಶೀಘ್ರದಲ್ಲಿ ಇಬ್ಬರು ಮದುವೆಯಾಗಲಿದ್ದಾರೆ ಎಂಬ ಸುದ್ದಿ ಹರಿದಾಡುತ್ತಿದೆ. ಈ ವದಂತಿ ಹಬ್ಬಿರುವ ಬೆನ್ನಲ್ಲೇ ಮಂಚು ಟ್ವೀಟ್ ಮಾಡಿ ಅಚ್ಚರಿ ನೀಡಿದ್ದಾರೆ. ಇದನ್ನೂ ಓದಿ:ಆದಿಲ್ ಖಾನ್ ಜೊತೆ ಮದುವೆಯಾದ ಬೆನ್ನಲ್ಲೇ ರಾಖಿ ಸಾವಂತ್ ಬಂಧನ

ಬಹಳ ದಿನದಿಂದ ನಿಮ್ಮೆಲ್ಲರಿಗೂ ಈ ಗುಡ್ ನ್ಯೂಸ್ ಹೇಳಲು ಕಾಯುತ್ತಿದೆ. ಆದರೆ ಈಗ ಸಮಯ ಕೂಡಿ ಬಂದಿದೆ. ಜನವರಿ 20ರಂದು ನಿಮಗೆ ಶುಭಸುದ್ದಿ ತಿಳಿಸುತ್ತೇನೆ ಎಂದು ಟ್ವೀಟ್ ಮಾಡಿದ್ದಾರೆ. ಈ ಸುದ್ದಿ ಹೇಳುತ್ತಿದ್ದಂತೆ 2ನೇ ಮದುವೆ ಬಗ್ಗೆ ಗುಡ್ ನ್ಯೂಸ್ ಕೊಡುತ್ತೀರಾ ಎಂದು ನೆಟ್ಟಿಗರು ಕಾಮೆಂಟ್ ಮಾಡಿದ್ದಾರೆ.

ಇನ್ನೂ ಮೊದಲ ಪತ್ನಿ ಪ್ರಣತಿ ರೆಡ್ಡಿ (Pranathi Reddy) ಜೊತೆ 2015ರಲ್ಲಿ ನಟ ಮಂಚು ಮನೋಜ್ ಮದುವೆಯಾಗಿದ್ದರು. ಕೆಲವು ವೈಯಕ್ತಿಕ ಕಾರಣಗಳಿಂದ 2019ರಲ್ಲಿ ಡಿವೋರ್ಸ್‌ ಪಡೆದರು. ಹಾಗಾಗಿ ನಟನ ಟ್ವೀಟ್ ಹಲವು ಕುತೂಹಲಕ್ಕೆ ದಾರಿ ಮಾಡಿ ಕೊಟ್ಟಿದೆ. 2ನೇ ಮದುವೆಯ ಗುಡ್ ನ್ಯೂಸ್ ಹೇಳುತ್ತಾರಾ ಎಂದು ಕಾದುನೋಡಬೇಕಿದೆ.